ເອກອັກຄະລັດຖະທູດ ສະຫະລັດ ຈົ່ມກ່ຽວກັບ ບ່ອນຫຼົບລີ້ ຂອງກຸ່ມຮັກການີ ໃນປາກິສຖານ
ທ່ານ Ryan Crocker ຈົ່ມທຸກ ກ່ຽວກັບບ່ອນຫຼົບລີ້ ຂອງພວກຮັກການີ ໃນປາກິສຖານ ໃນໂທລະເລກ ທີ່ສົ່ງເຖິງວໍຊິງຕັນ.
ໜັງສືພິມທີ່ມີຊື່ສຽງສະບັບນຶ່ງຂອງສະຫະລັດລາຍງານວ່າ ເອກອັກຄະລັດຖະທູດສະຫະລັດ ປະຈຳອັຟການິສຖານ ໄດ້ສົ່ງໂທລະເລກລັບສຸດຍອດສະບັບນຶ່ງມາຍັງກຸງວໍຊິງຕັນໃນເດືອນ ແລ້ວນີ້ເຕືອນວ່າ ການຍັງມີບ່ອນຫຼົບລີ້ຂອງສັດຕູໃນປາກິສຖານເຮັດໃຫ້ຄວາມສຳເລັດຂອງ ຍຸດທະສາດສະຫະລັດໃນອັຟການິສຖານຕົກຢູ່ໃນອັນຕະລາຍ ລາຍງານຂ່າວແຈ້ງວ່າ ໂທ ລະເລກສະບັບນີ້ແມ່ນຖືເປັນຄວາມລັບສຸດຍອດ ຈຶ່ງໄດ້ຖືກສົ່ງຜ່ານຊ່ອງທາງສື່ສານຂອງອົງ ການຊີໄອເອ ແທນທີ່ຈະແມ່ນຊ່ອງທາງທຳມະດາຂອງກະຊວງການຕ່າງປະເທດສະຫະລັດ ໜັງສືພິມ Washington Post ຊຶ່ງໄດ້ອ້າງຄຳເວົ້າຂອງພວກເຈົ້າໜ້າທີ່ໆບໍ່ໄດ້ລະບຸຊື່ລາຍ ງານໃນຕອນແລງ ຂອງວັນສຸກວານນີ້ວ່າ ທ່ານ Ryan Crocker ໄດ້ສົ່ງໂທລະເລກຊຶ່ງທໍ່ ກັບເປັນການຍອມຮັບວ່າ ການດຳເນີນຄວາມພະຍາຍາມມາເປັນເວລາຫຼາຍໆປີຂອງສະຫະ ລັດ ເພື່ອບັ່ນທອນກິດຈະກຳຂອງພວກຫົວຮຸນແຮງໃນປາກິສຖານໂດຍຕາໜ່າງຮັກການີໄດ້ ປະສົບກັບຄວາມລົ້ມແຫຼວ ຕາໜ່າງດັ່ງກ່າວ ເປັນພັນທະມິດທີ່ສຳຄັນຂອງກຸ່ມຕາລີບານ ລາຍງານຂ່າວ ແຈ້ງໃຫ້ຊາບຕື່ມວ່າ ເຈົ້າໜ້າທີ່ທ່ານນຶ່ງໄດ້ເວົ້າເຖິງບ່ອນຫຼົບລີ້ຂອງພວກຫົວ ຮຸນແຮງໃນປາກິສຖານວ່າ ເປັນໂຕທຳລາຍຍຸດທະສາດການເຮັດສົງຄາມໃນອັຟການິສຖານ ບ່ອນຫຼົບລີ້ຂອງພວກກະບົດໃນປາກິສຖານ ໄດ້ສ້າງຄວາມອຶດອັດໃຈ ໃຫ້ແກ່ສະຫະລັດມາ ເປັນເວລາດົນນານແລ້ວ ຄວາມສຳພັນລະຫວ່າງປະເທດທັງສອງໄດ້ຊຸດໂຊມລົງຕື່ມອີກນັບ ແຕ່ສະຫະລັດໄດ້ບຸກເຂົ້າໄປສັງຫານນາຍໂອຊາມາບິນລາເດັນຜູ້ນຳຂອງກຸ່ມກໍ່ການຮ້າຍອາລ ກາຍດາໃນປີກາຍນີ້ທີ່ເມືອງຊຶ່ງເປັນບ່ອນຕັ້ງຂອງຄ້າຍທະຫານແຫ່ງນຶ່ງໃນປາກິສຖານ ໜັງສືພິມ Washington Post ກ່າວວ່າ ເນື້ອໄນຂອງໂທລະເລກສະບັບນີ້ ອາດຈະກາຍ ເປັນອາວຸດ ໃຫ້ແກ່ພວກນາຍທະຫານອະວຸໂສບາງທ່ານ ທີ່ຢາກໃຫ້ສະຫະລັດເອົາມາດຕະ ການທີ່ແຂງຂັນກວ່າເກົ່າກ່ຽວກັບບ່ອນຫຼົບລີ້ຂອງຕາໜ່າງຮັກການີໃນປາກິສຖານນັ້ນ